Les II Jornades de Moviment i Salut marquen el cap de setmana
07 de maig 2018

![](/media/m3elraes/82-jornadas-de-movimiento-y-salud.jpg)  

El passat cap de setmana es van celebrar les II Jornades de Moviment i Salut de l’Àrea d’Activitat Física i Salut de Sagunt. L’esdeveniment va tindre lloc els dies 4, 5 i 6 de maig, i es va realitzar al pavelló José Veral i a la pista d’atletisme del poliesportiu municipal (Internuclis). Estes jornades sorgeixen de la idea de realitzar esport de forma gratuïta i en grup, concepte que es va fer realitat l’any passat amb la primera edició. El format d’este esdeveniment ha variat poc respecte a l’any passat, i seguix primant el caràcter de “portes obertes” en les activitats que es realitzen.

 Les jornades començaren el divendres 4 de maig, amb classes d'_Animal Moves_, Ioga Conscient, Dansa Africana i Aerollatins. El dissabte tingueren lloc les activitats de Marxa Nòrdica, _Fitcr__os__s_ i _P__um__p_ Primavera, i el diumenge la carrera/repte “Cent Dones Corren Juntes”. Com que en esta edició les activitats estaven organitzades de tal forma que no se superposaven, l'assistència per dia va ser molt alta: 220 participants el divendres, 114 participants el dissabte, i 230 participants en la carrera del diumenge, quasi duplicant la de la passada edició.

A causa del bon índex d’assisténcia, la bona organització de les diverses classes, i el caràcter gratuït i participatiu de l’activitat, s’espera poder organitzar unes III Jornades de Moviment i Salut per a l’any que ve.

![](/media/flvcgvdd/82-jornadas-de-movimiento-y-salud-2.jpg)  

Un dels plats forts d’estes II Jornades de Moviment i Salut va ser la carrera/repte “Cent Dones Corren Juntes”. Esta prova es va centrar en reunir, almenys, a cent dones, i participar en un recorregut no competitiu on no comptava la velocitat. El motiu d’esta prova va ser visibilitzar les dones esportistes de Sagunt i el Port de Sagunt, siguen practicants d'esport avançat o aficionat. A més, el caràcter inclusiu de la prova també va incloure participants masculins en senyal de suport.

La jornada es va iniciar a les 9.30 hores del diumenge amb un escalfament, i la carrera va començar a les 10.00 hores. Les participants van estar acompanyades per les corredores Celia Aguza, Silvia Sanz, Paqui Martínez, Cande Iniesta, Susana Hernández, Elia Martínez i María Soler, les quals marcaven els diversos ritmes de la cursa. La participació en la carrera va ser de 180 dones i 50 hòmens. A més, es va donar alguna anècdota, com el cas de la participació de totes les dones d’una família (àvia, mare i filles).​​

![](/media/s31blt0b/82-jornadas-de-movimiento-y-salud-3.jpg)  
  
  

​​

*   [](http://www.facebook.com/sharer.php?u=https://aytosagunto.es/va/actualitat/les-ii-jornades-de-moviment-i-salut-marquen-el-cap-de-setmana/ "Facebook")
*   [](http://twitter.com/share?url=https://aytosagunto.es/va/actualitat/les-ii-jornades-de-moviment-i-salut-marquen-el-cap-de-setmana/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/les-ii-jornades-de-moviment-i-salut-marquen-el-cap-de-setmana/ "Linked In")
*   [](mailto:?body=https://aytosagunto.es/va/actualitat/les-ii-jornades-de-moviment-i-salut-marquen-el-cap-de-setmana/)